Majida El Roumi

Majida El Roumi edo Majida Al-Roumi (arabieraz: ماجدة الرومي; Tiro, Libano, 1956ko abenduaren 13a) abeslaria, musikagilea eta aktorea da. 70eko hamarkadan hasi zuen bere musika-ibilbidea Libanoko telebistan, eta 16 urterekin urrezko domina irabazi zuen, abeslari talentuarengatik. Mundu Arabiarrean gehien errespetatutako pertsonetako bat bihurtu da. 

 Bizitza 
Majida 1956an jaio zen Libanoko Tiro hirian. Aita Halim El-Roumi konpositorea da. Sei urte zituenean, kristau jatorriko bere familia Kfarchimara joan zen, Beiruteko hego-ekialdeko herri txiki batera, non giro erlijioso batean hazi zen. Bere errepertorioan kantu eta ereserkiak agertzen dira, hala nola, Irhamni Ya Alá (Erruki zaitez nitaz, Jainkoa! ), Miserere, Ave Maria eta abar. 
 Ibilbidea 
Urteetan zehar, artistak arrakasta handiko disko ugari grabatu ditu eta mundu osoko eszenatokietan jardun du. Hainbat urtez FAO Elikadura eta Nekazaritza Erakundeak gosearen aurka antolatutako ekitaldietan parte hartu du, eta arrazoi humanitarioekiko konpromisoak publikoaren, kritikaren eta komunikabideen errespetua eman dio. Majida Al Roumi 2001eko urriaren 16an FAOko borondate oneko enbaxadore izendatu zuten. Helburu horrekin, hainbat telebista-saio eta kontzertutan agertu da, iritzi publikoa “Elikagaiak guztiontzat” kanpainaren alde sentsibilizatzeko, batez ere arabiar munduan.

Halaber, Majidak FAOrentzat dirua biltzeko kontzertuetan parte hartu du Tunisian, Kairon eta Aljerian, besteak beste.

 Arte Musikala 
Bere lan aipagarrien artean, arabieraz abestutako eztei martxa da nabarmena. Bere abestietako batzuk Khalil Gibranen liburuetan inspiratutako letrak dira, Abdel Halim Hafez, Nizar Qabbani eta abarren abestiak. 

 Diskografia 
ezkerrera|alt=|thumb|296x296px|Majida El Roumi jaialdi batean (2009)

 1977 - Jidni habibi (Eraman nazazu, nire maitea!)
 1982 - Min Zaman (Aspalditik)
 1983 - Al-Asfura (Txoria)
 1986 - Ya saken afkari (Bizi nire pentsamenduetan)
 1988 - Dawy ya amar (Ilargiaren argia)
 1991 - Kalimat (Hitzak)
 1994 - Ebhaz anni (Bila nazazu!)
 1996 - Rasaail (Mezuak)
 1998 - Uhibbuka wa ba’ad (Maite zaitut eta gero...)
 2003 - Qizara al-sama (Zeruko gitarra)
 2004 - Irhamni ya Allah (Erruki zaitez nitaz, Jauna!)
 2006 - E’atazalt el-garam (Maitasunetik aldendu naiz)
 2012 - Ghazal (Poesia arabiarreko literatur generoa)

 Erreferentziak 

 Kanpo estekak 

 web ofiziala
 Elkarrizketa: Majida El Roumi , CNN katean
 Majida El Roumi , Argelia 2005
Abesti bat

Kategoria:Libanoarrak
Kategoria:Arabiar kristauak
Kategoria:Emakume musikagileak
Kategoria:Emakume abeslariak
Kategoria:Libanoko abeslariak
Kategoria:Emakume aktoreak
Kategoria:Libanoko aktoreak